Zgomotul pe care-l faci intr-un apartament obișnuit de bloc va duce la expulzarea ta pe scări de către vecinii afoni, și te lași (impotrivindu-te doar cît să dai impresia că n-ai abandonat fără luptă) dus pe trepte-n jos neuitînd totuși să bați în toba mare, cineva va ieși cu steagul țării, îl va flutura, toată lumea va striga lozinci de susținere a echipei preferate de tenis, doamnele își vor pune părul pe bigudiuri și în fața imobilului va aștepta aceeași mașină de salvare de mai înainte — te va lua și te va duce la un spital adăpostit într-o pădurice de molizi.